Η **bwin** είναι ένα εμπορικό σήμα στοιχημάτων που ανήκει στην Entain PLC. Ο όμιλος λειτουργούσε στην Ευρώπη υπό διεθνείς και εγχώριες άδειες σε χώρες όπως η Γερμανία, η Ιταλία, το Μεξικό, η Κροατία, η Αυστρία, η Γαλλία και το Ηνωμένο Βασίλειο. Ο Όμιλος προσέφερε αθλητικά στοιχήματα, πόκερ, παιχνίδια καζίνο, παιχνίδια με λογισμικό και παιχνίδια δεξιοτήτων με τα περισσότερα έσοδα να προέρχονται από πόκερ και αθλητικά στοιχήματα. Το Bwin είχε πάνω από 20 εκατομμύρια εγγεγραμμένους πελάτες σε περισσότερες από 25 βασικές αγορές.

Ιστορία
-------

Η bwin ιδρύθηκε το 1997 και έως το 2006 είχε την εμπορική επωνυμία betandwin. Στην ετήσια γενική συνέλευση τον Ιούλιο του 2006 αποφασίστηκε ομόφωνα η αλλαγή του εμπορικού ονόματος από betandwin σε bwin. Η αλλαγή του εμπορικού ονόματος πραγματοποιήθηκε στις 1 Αυγούστου 2006 και είχε ως στόχο να επισημάνει την εξέλιξη της εταιρείας και την ύπαρξη λειτουργιών πέρα από το αθλητικό στοίχημα. Η εταιρεία προσέφερε επίσης πόκερ, παιχνίδια καζίνο, παιχνίδια με λογισμικό και ζωντανή μετάδοση σε επιλεγμένους αθλητικούς αγώνες. Στις 1 Απριλίου 2011 η εταιρεία ανακοίνωσε την συγχώνευση της με την βρετανική εταιρεία PartyGaming. Το 2016 η PartyGaming αγοράστηκε από την εταιρεία GVC, η οποία μετονομάστηκε το 2020 σε Entain PLC η οποία εξακολουθεί να κατέχει ένα από τα εμπορικά σήματα στοιχημάτων.

Προϊόντα
--------

Οι θυγατρικές εταιρείες και οι κοινοπραξίες του ομίλου προσφέρουν τα αθλητικά στοιχήματα, το πόκερ, τα παιχνίδια καζίνο και τα παιχνίδια με λογισμικό, καθώς και την ροή ήχου και βίντεο των αθλητικών εκδηλώσεων, όπως π.χ. της γερμανικής Bundesliga.

### Αθλητικά στοιχήματα

Τα αθλητικά στοιχήματα αποτελούν την κύρια δραστηριότητα της bwin. Σήμερα, η σειρά των αθλητικών στοιχημάτων περιλαμβάνει περισσότερα από 90 διαφορετικά αθλήματα, ενώ ο βασικός τομέας του ενδιαφέροντος των πελατών είναι το ποδόσφαιρο. Άλλα αθλήματα περιλαμβάνουν όλα τα δημοφιλή σπορ που σχετίζονται με τη μπάλα, τα αθλήματα των ΗΠΑ καθώς και όλα τα μεγάλα χειμερινά σπορ και τα μηχανοκίνητα αθλήματα που κυμαίνονται από τη Formula 1 μέχρι το MotoGP.

### Παιχνίδια καζίνο

Η bwin προσφέρει στους πελάτες της πάνω από 1000+ παιχνίδια, που κυμαίνονται από τα κλασικά όπως η ρουλέτα ή blackjack μέχρι και τις μηχανές τυχερών παιχνιδιών και τουρνουά καζίνο. Το καζίνο έχει μακρά παράδοση στη bwin: το 2001, η πλατφόρμα εισήχθη ως δεύτερο προϊόν, εκτός από τα αθλητικά στοιχήματα.

Χορηγία
-------

Εκτός από άλλες χορηγίες της πλατφόρμας bwin, ο όμιλος είναι συνεργάτης των κορυφαίων ευρωπαϊκών αθλημάτων, καθώς ήταν χορηγός του ποδοσφαιρικού γίγαντα Ρεάλ Μαδρίτης, κατά την περίοδο 2007-2013, πρώτος συνεργάτης της Μπάγερν Μονάχου και χορηγός της ΚΑΕ Ολυμπιακός από το 2018 μέχρι το 2023. Εξάλλου, η bwin συνεργάζεται με την Διεθνή Ένωση Μπάσκετ (FIBA) και από το 2006 είναι χορηγός του Ευρωπαϊκού και του Παγκόσμιου Πρωταθλήματος Μπάσκετ.

Παραπομπές
----------

1. ↑  «Bwin, BetClic, Everest among first French licensees | eGaming Review». *web.archive.org*. 7 Σεπτεμβρίου 2011. Αρχειοθετήθηκε από το πρωτότυπο στις 7 Σεπτεμβρίου 2011. Ανακτήθηκε στις 11 Φεβρουαρίου 2020.
2. ↑  Hoye, Russell· Smith, Aaron C. T. (9 Ιανουαρίου 2015). *Sport Management: Principles and Applications*. Routledge. ISBN 978-1-317-55778-4.
3. ↑  «Bwin App». 29 Ιανουαρίου 2020. Ανακτήθηκε στις 3 Νοεμβρίου 2022.
4. ↑  «betandwin - Aktionäre segnen Namensverkürzung auf "bwin" ab». *derstandard.at* (στα Γερμανικά). 23 Ιουλίου 2006. Ανακτήθηκε στις 3 Νοεμβρίου 2020.
5. ↑  «GVC finalises acquisition of bwin.party, appoints non-executive directors» (στα Αγγλικά). 3 Φεβρουαρίου 2016. Ανακτήθηκε στις 3 Νοεμβρίου 2022.
6. ↑  20Bet
7. ↑  «History of Bwin - Overview of Bwin's Start in the Industry». *Gambling Sites* (στα Αγγλικά). Αρχειοθετήθηκε από το πρωτότυπο στις 6 Μαΐου 2016. Ανακτήθηκε στις 11 Φεβρουαρίου 2020.
8. ↑  «Wayback Machine» (PDF). *web.archive.org*. 3 Μαρτίου 2016. Αρχειοθετήθηκε από το πρωτότυπο (PDF) στις 3 Μαρτίου 2016. Ανακτήθηκε στις 11 Φεβρουαρίου 2020.
9. ↑  «Wayback Machine» (PDF). *web.archive.org*. 3 Μαρτίου 2016. Αρχειοθετήθηκε από το πρωτότυπο (PDF) στις 3 Μαρτίου 2016. Ανακτήθηκε στις 11 Φεβρουαρίου 2020.
10. ↑  «bwin steps up as Valencia CF centenary sponsor». *SBC News* (στα Αγγλικά). 28 Ιουνίου 2019. Ανακτήθηκε στις 11 Φεβρουαρίου 2020.
11. ↑  «Sportwetten: Das Tabu-Thema ist Mainstream geworden». *Quotenmeter* (στα Γερμανικά). 29 Ιανουαρίου 2020. Ανακτήθηκε στις 11 Φεβρουαρίου 2020.
12. ↑  «Μεγάλη Στρατηγική συνεργασία 5 ετών Bwin – Ολυμπιακού». *Στοίχημα View*. Αρχειοθετήθηκε από το πρωτότυπο στις 9 Ιανουαρίου 2021. Ανακτήθηκε στις 7 Ιανουαρίου 2021.
13. ↑  «Wayback Machine» (PDF). *web.archive.org*. 4 Μαρτίου 2016. Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 11 Φεβρουαρίου 2020.

Εξωτερικοί σύνδεσμοι
--------------------

* Επίσημος ιστότοπος